Z A P I S N I K

konstituirajuće sjednice Vijeća Gradske četvrti Gornji grad – Medveščak i Vijeća mjesnih odbora GČ Gornji grad – Medveščak, održane dana 29. lipnja 2017. u dvorani Kazališta „Mala scena“, Medveščak br.2 
s početkom u 14:00 sati       


Nazočni članovi Vijeća: 

1. MISLAV HERMAN                 	
2. MARIJA MARINOVIĆ            	
3. LUKA BOGDAN                      	
4. TIN PAŽUR, mag.pol.              
5. MARIJA GAZZARI                 
6. MIREN MILOVIĆ                    
7. NADA BOBAN                         
8. DIANA PEČKAJ VUKOVIĆ    
9. DEJAN BOSAK                         
10. MIRJANA DŽAJO         
11. TOMISLAV OREŠKI    
12. NEVEN MARKOVIĆ    
13. NEDA RAUKAR – GAMULIN                                                             
14. VLASTA TOTH                             			
15. TATJANA HOLJEVAC               

Ostali nazočni:
Zoran Nevistić – pročelnik Gradskog ureda za mjesnu samoupravu, 
Renata Šimon – zamjenica pročelnika, 
Goranka Njegovan – pomoćnica pročelnika za rad mjesne samouprave,
članovi vijeća 13 mjesnih odbora GČ Gornji grad - Medveščak

Nazočni djelatnici Gradskog ureda za mjesnu samoupravu, Gornji grad – Medveščak: 
Gordana Barač, voditeljica PO
Marko Butković, stručni referent
Goran Ćurković, stručni savjetnik 
Nufik Hasanović, viši stručni suradnik
Jasna Lončarević, stručni referent
Vesna Posavec, stručni referent
Nikola Radaković, viši stručni suradnik
Sara Tolja, volonterka


	Na temelju odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora gradonačelnik je sazvao konstituirajuće sjednice Vijeća Gradske četvrti Gornji grad – Medveščak i svih vijeća mjesnih odbora ove gradske četvrti, a kojima uvodno predsjeda pročelnik Službe za mjesnu samoupravu gospodin Zoran Nevistić. Predsjedatelj je pozdravio sve prisutne  u ime gradonačelnika Grada Zagreba gospodina Milana Bandića i svoje osobno i svim novoizabranim članovima Vijeća Gradske četvrti Gornji grad - Medveščak i članovima vijeća svih 13 mjesnih odbora na području gradske četvrti čestitao na izbornom uspjehu i poželio uspješan i ugodan rad u vijećima.

	Zbog velikoga broja gradskih četvrti i mjesnih odbora u Gradu Zagrebu i kratkoće raspoloživog vremena za konstituiranje ukupno 235 vijeća, odlučeno je da se prvi dio konstituirajućih sjednica održi zajednički za sva vijeća u svakoj gradskoj četvrti. Tako je i u GČ Gornji grad - Medveščak zajednički započeta sjednica Vijeća Gradske četvrti i sjednice svih 13 vijeća mjesnih odbora. 

	Predsjedatelj je pozvao nazočne da na početku skupa odaju počast Domovini i svim palim hrvatskim braniteljima i civilnim žrtvama Domovinskog rata.
   
             
          	Pročelnik se s nekoliko riječi osvrnuo na ulogu i značenje gradskih četvrti, mjesnih odbora i njihovih vijeća u Gradu Zagrebu, koji su danas afirmirana i nezaobilazna činjenica i vrijednost i iza kojih stoje velika i dobro vidljiva ostvarenja u poboljšanju življenja u užim lokalnim zajednicama. 

	Predsjedatelj je pojasnio da je za konstituiranje Vijeća  Gradske četvrti Gornji grad - Medveščak potrebna  nazočnost većine od ukupno 15 članova  Vijeća. 
	Evidentiranjem članova utvrđena je nazočnost svih 15 članova. Konstatirao je da su ispunjeni uvjeti za konstituiranje Vijeća Gradske četvrti Gornji grad - Medveščak i otvorio konstituirajuću sjednicu Vijeća.


	Također je konstatirao da je nazočna i većina članova svih 13 vijeća mjesnih odbora Gradske četvrti Gornji grad – Medveščak i temeljem toga otvorio konstituirajuće sjednice vijeća mjesnih odbora:

· „August Cesarec“
· Gornji grad
· Gupčeva zvijezda
· „Ivan Kukuljević Sakcinski“
· Kraljevec
· Medveščak
· Nova Ves
· Petrova 
· Ribnjak
· „Stjepan Radić“
· Šalata
· Tuškanac
· Voćarska








Za sjednicu Vijeća Gradske četvrti predložio je slijedeći 
              			
D N E V N I    R E D:

	1. Osnivanje i izbor članova Mandatnog povjerenstva
	2. Izvješće Mandatnog povjerenstva o provedenim izborima za 
članove Vijeća  Gradske četvrti Gornji grad – Medveščak s  prijedlogom za verifikaciju mandata članovima Vijeća 
     	3. Polaganje prisege članova Vijeća
	4. Izbor predsjednika Vijeća
	5. Izbor potpredsjednika Vijeća
	6. Pitanja i prijedlozi

	
	
Predloženi dnevni red prihvaćen je jednoglasno.
Za sjednice vijeća mjesnih odbora predložio je dnevne redove navedene u pozivima za  sjednice.

	Dnevni redovi sjednica vijeća mjesnih odbora prihvaćeni su jednoglasno.

                                 
           Člankom 50. stavak 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Ako je više lista dobilo isti najveći broj glasova, konstituirajućoj sjednici predsjedava  prvi izabrani kandidat s liste koja je imala manji broj na glasačkom listiću.

	Na temelju uvida u službene rezultate izbora članova Vijeća Gradske četvrti Gornji grad – Medveščak konstatirano je da je najviše glasova dobila kandidacijska lista: 

HRVATSKA DEMOKRATSKA ZAJEDNICA – HDZ,

te da je prvi izabrani član Vijeća na toj listi gospodin  MISLAV HERMAN. 
	Prema tome, gospodin  MISLAV HERMAN nastavit će predsjedati sjednicom Vijeća Gradske četvrti.
	Po istoj osnovi sjednicama vijeća mjesnih odbora nastavit će predsjedati prvi izabrani članovi tih vijeća s kandidacijskih lista koje su dobile najviše glasova.

           Ovim činom je gosp. Nevistiću dužnost predsjedanja konstituirajućim sjednicama Vijeća Gradske četvrti i vijeća mjesnih odbora završila. Stoga je odredio stanku u radu konstituirajuće sjednice Vijeća Gradske četvrti i odredio prekid u radu sjednica vijeća mjesnih odbora te nastavak njihova rada u terminima i na mjestima navedenim u pozivima.
	
           
           Nakon stanke Vijeće nastavlja rad prema utvrđenom dnevnom redu pod predsjedanjem gosp. Mislava Hermana
	




Ad.1 . OSNIVANJE I IZBOR ČLANOVA MANDATNOG POVJERENSTVA   

	Radi omogućavanja daljnjeg rada i pravovaljanog odlučivanja potrebno je verificirati mandate članovima Vijeća za što je potrebno osnovati  Mandatno povjerenstvo i izabrati predsjednika i dva člana toga tijela.

            U skladu s odredbama članka 6. Poslovnika o radu Vijeća, predsjedatelj je predložio da se za predsjednicu Mandatnog  povjerenstva izabere Marija Marinović, a za članice Mirjana Džajo i Tatjana Holjevac

             Članovima Vijeća uručen je Prijedlog zaključka.

             Vijeće je bez rasprave jednoglasno donijelo

Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Gradske četvrti Gornji grad - Medveščak (u nastavku teksta: Vijeće).


	U Mandatno povjerenstvo biraju se:
	za predsjednicu: Marija Marinović
	za članice:       1. Mirjana Džajo  i
			    2. Tatjana Holjevac .


          Predsjedatelj je odredio stanku u radu Vijeća kako bi Mandatno povjerenstvo pripremilo Izvješće o provedenim izborima za članove Vijeća Gradske četvrti Gornji grad – Medveščak s prijedlogom za verifikaciju mandata članovima Vijeća.
	
Predsjedatelj otvara 2. točku dnevnog reda

	

Ad.2. IZVJEŠĆE MANDATNOG POVJERENSTVA O PROVEDENIM IZBORIMA ZA ČLANOVE VIJEĆA GRADSKE ČETVRTI GORNJI GRAD - MEDVEŠČAK  S PRIJEDLOGOM  ZA VERIFIKACIJU MANDATA ČLANOVIMA VIJEĆA
-donošenje Zaključka

            Članovima Vijeća uručeno je Izviješće Mandatnog povjerenstva u pisanom obliku, a
predsjednica Mandatnog povjerenstva ga podnosi i usmeno.
            (Tekst Izviješća nalazi se u prilogu ovog Zapisnika i njegov je sastavni dio.)

	Predsjedatelj je predložio  donošenje Zaključka o prihvaćanju izvješća Mandatnog povjerenstva o provedenim izborima i verifikaciji mandata članovima Vijeća.

            Vijeće je bez rasprave, jednoglasno donijelo


	Z A K LJ U Č A K

o verifikaciji mandata članovima Vijeća Gradske četvrti Gornji grad - Medveščak


           1. Prihvaća se Izvješće Mandatnog povjerenstva o provedenim izborima  za članove  Vijeća Gradske četvrti Gornji grad - Medveščak s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	

                         
												        1. MISLAV HERMAN                 				HDZ
	
2. MARIJA MARINOVIĆ            				HDZ

3. LUKA BOGDAN                      				HDZ
	
4. TIN PAŽUR, mag.pol.             			      SDP - HNS
                                                      
5. MARIJA GAZZARI               			      SDP – HNS

6. MIREN MILOVIĆ                  			      SDP - HNS

7. NADA BOBAN                         			    NLSŠ - HSLS

8. DIANA PEČKAJ VUKOVIĆ   			    NLSŠ - HSLS

9. DEJAN BOSAK                         			    NLSŠ - HSLS

10. MIRJANA DŽAJO        			 BM 365 – NARODNA STRANKA 

11. TOMISLAV OREŠKI   			 BM 365 – NARODNA STRANKA

12. NEVEN MARKOVIĆ  			  BM 365 – NARODNA STRANKA

13. NEDA RAUKAR – GAMULIN     ZAGREB JE NAŠ!	- NL– ORaH– RF - ZA GRAD

14. VLASTA TOTH                             ZAGREB JE NAŠ!	- NL– ORaH– RF - ZA GRAD			             
15. TATJANA HOLJEVAC                              KANDIDACIJSKA LISTA GRUPE BIRAČA 
      GRADSKE ČETVRTI    GORNJI GRAD  – MEDVEŠČAK
		

3. Ovaj će zaključak biti objavljen u Službenom glasniku Grada Zagreba.
Predsjedatelj otvara 3. točku dnevnog reda	

Ad.3. POLAGANJE PRISEGE ČLANOVA VIJEĆA


	 Predsjedatelj je konstatirao da su verifikacijom mandata izabrani članovi postali punopravni članovi Vijeća te ih pozvao da  temeljem članka 8. Poslovnika o radu Vijeća Gradske četvrti Gornji grad – Medveščak polože prisegu.
	Nakon što je pročitao tekst prisege, predsjedatelj je poimence prozvao članove Vijeća koji su prisegnuli.


Predsjedatelj otvara 4. točku dnevnog reda

AD.4. IZBOR PREDSJEDNIKA VIJEĆA GRADSKE ČETVRTI
 GORNJI GRAD - MEDVEŠČAK

            Prema članku 16. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
	Konstatirano je da je dosad je podnesen 1 prijedlog i da nema više prijedloga.
Predloženo je da se za predsjednika Vijeća gradske četvrti izabere gospodin Luka Bogdan, HDZ.
Predlagatelji su : 
Marija Marinović, HDZ
Neven Marković, BM 365 – NARODNA STRANKA
Mirjana Džajo, BM 365 – NARODNA STRANKA
Diana Pečkaj – Vuković, NLSŠ – HSLS
Dean Bosak, NLSŠ – HSLS

Predsjedatelj je podsjetio da prema odredbi iz članka 15. Poslovnika o radu Vijeća predsjednik bira javnim glasovanjem, osim u slučaju da Vijeće, na osnovi prijedloga trećine članova, većinom glasova svih svojih članova prethodno odluči da će se glasovati tajno.
Većinom  glasova svih članova ( 8 glasova ZA i 6 glasova PROTIV i 1 SUZDRŽANI) donesen je
			


Z A K LJ U Č A K

	Vijeće Gradske četvrti Gornji grad - Medveščak birat će predsjednika Vijeća tajnim glasovanjem.


	Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.


	Većinom glasova svih članova (9 glasova za i 5 suzdržanih) Vijeće je donijelo	
	
	

Z A K LJ U Č A K
o izboru predsjednika Vijeća Gradske četvrti Gornji grad - Medveščak


	1. Za predsjednika Vijeća Gradske četvrti Gornji grad - Medveščak izabran je Luka Bogdan.

	2. Ovaj će zaključak biti objavljen u Službenom glasniku Grada Zagreba.



Ad.5. IZBOR POTPREDSJEDNIKA VIJEĆA GRADSKE ČETVRTI GORNJI GRAD - MEDVEŠČAK
    
	Predlaganje kandidata za potpredsjednika Vijeća obavlja se po istom postupku kao i za predsjednika Vijeća. 

Prijedlog kandidata za potpredsjednika Vijeća gradske četvrti podnijeli su članovi Vijeća:


    1.  Marija Marinović                        HDZ
    2.  Dean Bosak                                 NLSŠ - HSLS
    3.  Mirjana Džajo                             BM 365
    4.  Neven Marković                         BM 365
    5.  Luka Bogdan                               HDZ

  koji su za potpredsjednika Vijeća predložili Dianu Pečkaj - Vuković.

    Predsjedatelj je na glasovanje stavio prijedlog za tajno glasovanje za izbor potpredsjednika Vijeća gradske četvrti Gornji grad – Medveščak.

Konstatirano je da je sa 8 glasova ZA utvrđeno tajno glasovanje za potpredsjednika Vijeća.
Svi se slažu da izborna komisija ostane ista.


Većinom glasova svih članova (8 glasova ZA) Vijeće je donijelo	
	
	

Z A K LJ U Č A K
o izboru potpredsjednika Vijeća Gradske četvrti Gornji grad - Medveščak


	1. Za potpredsjednicu Vijeća Gradske četvrti Gornji grad - Medveščak izabrana je Diana Pečkaj Vuković , NLSŠ - HSLS.

	2. Ovaj će zaključak biti objavljen u Službenom glasniku Grada Zagreba.


k

Predsjednik je otvorio 6. točku Dnevnog reda

Ad.6. PITANJA I PRIJEDLOZI

  Neda Raukar – Gamulin  smatra da je došlo do izborne prevare i izrazila je zajedno sa Nadom Boban nezadovoljstvo novonastalim koalicijama i načinom izbora  predsjednika i potpredsjednika. 
     
  Ovime je dnevni red iscrpljen, te je predsjednik zaključio konstituirajuću sjednicu.



KLASA: 026-02/17-001/256
URBROJ: 251-06-11-7-17-3
Zagreb, 29. lipnja 2017.

 


Predsjednik Vijeća Gradske četvrti 
                                                                        Gornji grad - Medveščak

                                                                                       		Luka Bogdan

